মান্নান বলেন, ফিলিপিনো-চাইনিজ ব্যবসায়ী কিম অং এর কাছে রক্ষিত বাংলাদেশ ব্যাংকের রিজার্ভের খোয়া যাওয়া অর্থ মোট ১৫.২৫ মিলিয়ন মার্কিন ডলার এএমএলসি বরাবরে নগদে ফেরত প্রদান করেন। পরবর্তীতে উক্ত অর্থ বাংলাদেশকে ফেরত প্রদানের জন্য এএমএলসি ও কিম অং কর্তৃক আদালতে একটি জয়েন্ট মোশন দাখিল করা হয়। আদালত কর্তৃক গত ১ জুলাই উক্ত অর্থের বিষয়ে ‘পার্র্শিয়াল ফরফেইচার অর্ডার’ জারি করে। এ প্রক্রিয়ায় ফিলিপাইনের স্থানীয় আইন অনুযায়ী বাংলাদেশ ব্যাংক এফিডেভিটের মাধ্যমে আদালতে এ অর্থ ফেরত প্রদানের জন্য আবেদনের বিধান রয়েছে। এ ক্ষেত্রে বাংলাদেশ ব্যাংক কর্তৃক প্রয়োজনীয় এফিডেভিটসহ অন্যান্য দলিলাদি সরবরাহ করা হয় এবং বাংলাদেশ কর্তৃক প্রেরিত এমএলএ রিকুয়েস্ট এর আওতায় ফিলিপাইনের ডিপার্টমেন্ট অব জাস্টিস বাংলাদেশের পক্ষে আদালতে উক্ত অর্থ ফেরতের আবেদন করে।